Elever og foreldre/foresatte i grunnskolen

Grunnskolens ansatte

**Dato:** 23.08.2024

**Informasjon om skolehelsetjeneste**

**Skolehelsetjenestens oppgaver**

Skolehelsetjenesten er i dag en lovfestet tjeneste for alle elever som følger undervisningen i grunnskoler og videregående skoler.

* Fremme psykisk og fysisk helse
* Fremme gode sosiale og miljømessige forhold
* Forebygge sykdommer og skader
* Tilby elevene vaksiner etter det gjeldende vaksinasjonsprogram.
* Drive forebyggende helsearbeid i form av undervisning og opplysningsarbeid og samtaler (individuelt og i grupper).
* Samarbeid med hjem, skole og andre instanser som tannhelsetjenesten, fastlege, PPT, barnevern m.m.
* Gjennomføre helseundersøkelser på forskjellige klassetrinn.
* Henvise til lege eller spesialist etter behov.
* Gi råd og veiledning.
* Utdeling av brosjyremateriell.
* Eksempler på temaer kan blant annet være:
	+ Søvn
	+ Tannhelse
	+ Kosthold / spisevansker
	+ Fysisk aktivitet
	+ Skader/ulykker
	+ Mestring og trivsel
	+ Relasjoner og familieforhold
	+ Psykisk helse
	+ Vold, overgrep og omsorgssvikt
	+ Alkohol, tobakk og narkotika
	+ Purbertet og seksuell helse
* Vi vil også ha drop-in på skolen der er vi tilgjengelig for veiledning og rådgivning til elever, foreldre/foresatte og lærere.

**Tidspunkt: Onsdager 09-11.30**

**Sted: Ungdomsskole 2 etg.**

**Journalføring, innsynsrett og journaloverføring**

Helsestasjonen – og skolehelsetjenesten plikter å føre journal med helseopplysninger. Det opprettes journal på alle barn som får tilbud om konsultasjoner og helseundersøkelser.

Pasienten/brukeren (eventuelt pårørende) har i utgangspunktet innsynsrett i den samlede dokumentasjonen. Generelt skal det sterke grunner til for at innsyn skal kunne nektes. Når barnet er mellom 12 og 16 år skal opplysninger ikke gis til foreldre eller andre med foreldreansvaret når barnet av grunner som bør respekteres, ikke ønsker dette. Informasjon som er nødvendig for å oppfylle foreldreansvaret, skal likevel gis foreldre eller andre med foreldreansvaret når barnet er under 18 år.

Hovedregel er at journal skal overføres til ny helsestasjon eller skolehelsetjeneste ved flytting. Dette for å sikre en faglig forsvarlig oppfølging. Meld fra til helsestasjon om flytting.

**Taushetsplikt**

Vi har taushetsplikt og formidler kun informasjon videre med samtykke. Alle opplysninger vil bli behandlet fortrolig. Lærerne må alltid kontakte foresatte først for å få samtykke til å snakke om enkeltelever.

**En generell oversikt over skolehelsetjenesten arbeid ift klassetrinnene:**

|  |  |
| --- | --- |
| 1. klasse | * Skolestartundersøkelse/helseundersøkelse av helsesykepleier og lege.
* Besøk i klassen.
 |
| 2. klasse | * Vaksine mot difteri, stivkrampe, polio og kikhoste.
 |
| 3. klasse | * Rutinemessig høyde / vektmåling.
 |
| 4. klasse |  |
| 5. klasse |  |
| 6. klasse | * Pubertetsundervisning
* Vaksinering mot rødehunder, kusma og meslinger (MMR).
 |
| 7. klasse | * Alle (både gutter og jenter) tilbys vaksine mot Humant papillomavirus (HPV), 2 doser.
 |
| 8. klasse | * Individuell helsesamtale mellom elev og helsesykepleier. Foreldrene skal ikke delta på helsesamtalen. Elevene får informasjon på forhånd om hvilke temaer som vil bli tatt opp i samtalen.
* Høyde- og vektmåling individuelt.
 |
| 9. klasse |  |
| 10. klasse | * Vaksine mot Difteri, stivkrampe, kikhoste og polio. **OBS!** Dette er siste vaksine i barnevaksinasjonsprogrammet. Etter dette anbefales det å ta denne vaksinen hvert 10. år, som eleven må sørge for selv.
 |

I tillegg gis følgende i alle klassetrinn:

* Individuell oppfølging etter behov.
* Målrettet helseundersøkelse på bakgrunn av meldte behov og enkeltsamtaler.
* Gruppesamtaler ved behov

Med hilsen

Iselin Vuolab

Helsesykepleier

Tlf: 930 39 730